సుఖ్‌బీర్ సింగ్ బాదల్

సుఖ్‌బీర్ సింగ్ బాదల్ భారతదేశానికి చెందిన రాజకీయ నాయకుడు. ఆయన ప్రస్తుతం శిరోమ‌ణి అకాలీద‌ళ్ అధ్య‌క్షుడిగా,  ఫిరోజ్‌పూర్ లోక్‌సభ సభ్యుడిగా ఉన్నాడు.

జననం, విద్యాభాస్యం
సుఖ్‌బీర్ సింగ్ బాదల్ 1962 జూలై 9న ప్రకాశ్‌సింగ్‌ బాదల్, సురీందర్‌ కౌర్‌ బాదల్‌ దంపతులకు పంజాబ్ రాష్ట్రం, ఫరీద్‌కోట్లో జన్మించాడు. ఆయన చండీగఢ్‌ యూనివర్సిటీలో డిగ్రీ, అమెరికా లాస్‌ఏంజెలిస్‌లో ఎంబీఏ పూర్తి చేశాడు.

రాజకీయ జీవితం
సుఖ్‌బీర్ సింగ్ బాదల్ తన తండ్రి అడుగుజాడల్లో రాజకీయాల్లోకి వచ్చి 1996లో జరిగిన లోక్‌సభ ఎన్నికల్లో ఫరీద్‌కోట్ నియోజకవర్గం నుంచి శిరోమణి అకాలీదళ్ పార్టీ నుండి పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన 1998లో రెండోసారి ఎంపీగా ఎన్నికై ప్రధాని అటల్‌ బిహారీ వాజ్‌పేయి మంత్రివర్గంలో పరిశ్రమల శాఖ సహాయ మంత్రిగా పని చేశాడు. 

సుఖ్‌బీర్ సింగ్ బాదల్ 1999లో జరిగిన లోక్‌సభ ఎన్నికల్లో ఓడిపోయి, అనంతరం రాజ్యసభ సభ్యుడిగా 2001 నుంచి 2004 వరకు పని చేశాడు. ఆయన 2004లో మూడోసారి ఎంపీగా ఎన్నికై, 2008 జనవరిలో శిరోమణి అకాలీదళ్‌ (ఎస్‌ఏడీ) అధ్యక్షుడయ్యాడు. సుఖ్‌బీర్ సింగ్ బాదల్ 2009లో పంజాబ్ శాసనసభ ఎన్నికల్లో జలాలాబాద్ నియోజకవర్గం నుండి తొలిసారి ఎమ్మెల్యేగా ఎన్నికై 2009 నుండి 2017 వరకు  పంజాబ్‌ ఉప ముఖ్యమంత్రిగా పని చేశాడు.

సుఖ్‌బీర్ సింగ్ బాదల్ 2019లో పంజాబ్‌ ఫిరోజ్‌పూర్‌ నుంచి పోటీ చేసి లోక్‌సభ సభ్యుడిగా ఎన్నికలయ్యాడు.  ఆయన 2022లో జరిగిన ఎన్నికల్లో  జలాలాబాద్ నియోజకవర్గం నుండి పోటీ చేసి ఆప్‌ అభ్యర్థి జగ్‌దీప్ కాంబోజ్ చేతిలో ఓడిపోయాడు.

మూలాలు

పంజాబ్ రాజకీయనాయకులు
1962 జననాలు